Nastavitve povezave

## Nastavitve povezave

Lauri Watts `<lauri@kde.org>`

Prevod: Andrej Vernekar
Različica Frameworks 5.29 (10.11.2016)

## Nastavitve povezave

Tukaj lahko nastavite dolžine intervalov časovnih omejitev. Če je vaša povezava počasna, jih lahko prilagodite, sicer pa so privzete nastavitve primerne za večino uporabnikov.

Tukaj Vrednosti Časovnih Omejitev pomenijo, koliko časa naj aplikacija čaka na odgovor iz strani omrežja.

Lahko konfigurirate nasledje časovne omejitve:

Branje vtiča:

  Nekatere aplikacije uporabljajo vtiče za komunikacijo. Vtiče si lahko predstavljate kot vodne pipe; dokler so odprte, voda (ali v našem primeru podatki) priteče brez interakcij. Če nekaj prekine ta tok podatkov, bo aplikacija počakala, da pridejo naslednji. To lahko traja zelo veliko časa, zato lahko nastavite maksimalen čas, preden aplikacija preneha čakati na podatke.

  Ta nastavitev se bo seveda uveljavila le pri KDE aplikacijah.

Povezava do posrednika:

  Nastavi čas čakanja na povezavo s proxy strežnikom, če je ta skonfiguriran.

Povezava s strežnikom:

  Nastavi čas čakanja na povezavo z oddaljenim strežnikom.

Odgovor strežnika:

  Nastavi čas čakanja na odgovor oddaljenega strežnika.

Tukaj lahko skonfigurirate FTP Možnosti. Trenutno sta tukaj le dve možnosti:

Omogoči pasivni način (PASV)

  Pasivni FTP je pogosto potreben, ko se vaš računalnik nahaja za požarnim zidom. Veliko požarnih zidov dovoljuje le povezave, ki so bile vzpostavljene “od znotraj”. Pasivni FTP nadzoruje odjemalec, zato se ga lahko uporablja skozi požarne zidove.

Označi delno naložene datoteke

  Ko je to polje označeno, bodo imele delno naložene datoteke `.part` pripono na koncu datoteke. Ta pripona je odstranjena, ko je datoteka do konca naložena.